Συζήτηση:Άγιος Φανούριος

message: Ενδεχομένως πρόκειται για φανταστικό πρόσωπο και όχι κάποιο συγκεκριμένο πραγματικό πρόσωπο. Δες την εικόνα που υποτίθεται βρέθηκε ως εκ θαύματος κάποτε περί το 15ο αιώνα. Τι κάνουμε σε αυτή τη περίπτωση; Ισχύει ΒΠ:ΦΧ;--vanakaris 09:42, 18 Νοεμβρίου 2009 (UTC)
thread_title: φανταστικό πρόσωπο

message: Η εικόνα εδώ δεν είναι η "αυθεντική", ούτε καν αυτή εδώ του 15ου αιων. δεν είναι η "αυθεντική" (δες σχετικό κείμενο). Επομένως σβήνω τα περί απεικόνισης μαρτυρίων.--vanakaris 12:48, 18 Νοεμβρίου 2009 (UTC)
Για κάντο μας λιανά. Επίσης κάνε λιανά το "αν υπήρξε". Που στηρίζεται βιβλιογραφικά.--Θεόδωρος  15:26, 18 Νοεμβρίου 2009 (UTC)
replies: text: Αγαπητέ Θεόδωρε εννοώ ότι η εικόνα που βρήκα εδώ δεν είναι η αυθεντική. Αλλά βρήκα αυτή, την πραγματικά υπέροχη, εικόνα εδώ, εικόνα του 15ου αιώνα, η οποία όμως δεν έχει παράσταση μαρτυρίων. Συμφ με τις πηγές του άρθρου (οι οποίες όμως δεν είναι ανεξάρτητες!) η αυθεντική που βρέθηκε στα ερείπια είχε και απεικονίσεις μαρτυρίων. Αλλά αν αυτό ανταποκρίνεται στη πραγματικότητα ή όχι δεν μπόρεσα να το επαληθεύσω. Αν υπάρχει/διασώζεται αυτή η "αυθεντική" εικόνα δεν έχω τη παραμικρή ιδέα. Αν μπορείς να μας διαφωτίσεις σχετικά παρακαλώ κάνε το! "Αν υπήρξε" εννοώ αν υπήρξε ως συγκεκριμένο ιστορικό πρόσωπο.--vanakaris 18:35, 18 Νοεμβρίου 2009 (UTC)
Όταν μιλάμε για αγιογραφία δε μιλάμε για ακριβείς εικόνες. Η βυζαντινή αγιογραφία δεν είχε στόχο να κάνει πορτραίτα, αλλά να περάσει πνευματικά, θεολογικά και δογματικά μηνύματα, στη βάση της μορφής ενός αγίου, μιας ευαγγελικής πράξης, ενός γεγονότος κλπ. Με την δική σου λογική, επειδή δεν έχουμε ακριβή απεικόνιση του Χριστού και έχουμε σαφείς διαφορές σε στυλ, ύφος και τρόπο επεικόνισης, θα αφαιρέσουμε τις εικόνες του. Δεν είναι βέβαια εδώ το μείζον ζήτημα, απλά το απαντάω προς επίγνωση. Οι εικόνες δεν είναι απαραίτητο να είναι ακριβείς. Δεν είναι φωτογραφίες. Εν προκειμένω άλλωστε, πως γνωρίζεις ποια είναι αυθεντική και ποια όχι; Πως ξέρεις ότι η πρώτη, δεν ειναι αντίγραφο, κακό ή καλό δε μας αφορά; 
Όταν μιλάμε επίσης για τέτοιου είδους βιογραφίες, μιλάμε κατ εξοχήν για συναξάρια. Άρα η κύρια πηγή του βίου του έπρεπε να είναι κάποιο συναξάρι. Συναξαριστής του Αγίου, προ της εύρεσης της εικόνας, δεν υπάρχει. Η αρχέτυπη εικόνα, όπως αναφέρει το κείμενο, μιλά για μαρτύριο (και από ότι έψαξα είναι οι μόνες μαρτυρίες για το βίο του). Αυτό εδώ αποτελεί τεκμήριο ιστορικότητας. Θες να γράψεις ότι προκύπτει από την εικόνα του. Ανέφερέ το. Ακόμα όμως και αν κάποιος μπορεί να διαφωνεί, στο ότι αυτό δε σημαίνει απαραίτητα την πραγματικότητα, σε καμία περίπτωση δε συνιστά λόγο να αφαιρεθεί τελείως μία τέτοια πληροφορία (περί μαρτυρίου). Μπορείς να γράψεις, εφόσον βιβλιογραφικά μπορεί να στηριχτεί, ότι δεν έχουμε σαφή γνώση για κάτι τέτοιο. Σε άρθρα εδώ μέσα, τονίζεται ότι αναφέρονται τέτοιου είδους λανθασμένες παραδόσεις. Άλλο όμως το ένα, άλλο να το αφαιρέσεις. Άλλωστε ότι αναφέρεται ως βιογραφικό στοιχείο προκύπτει από την ίδια εικόνα της οποία εμμέσως την ιστορική αλήθεια αμφισβητείς.--Θεόδωρος  00:34, 19 Νοεμβρίου 2009 (UTC)
----
Το churchofcyprus.org.cy και αλλού λέει η πρώτη εικόνα βρέθηκε στη Ρόδο 14ο όχι 15ο. Και αυτή που σώζεται είναι από Κρήτη 15ος αιώνας και όχι Ρόδο. Εδώ έχει κάποιες πληροφορίες και την εκδοχή ότι στη πραγματικότητα πρόκειται για τον Α. Γεώργιο.--vanakaris 09:07, 19 Νοεμβρίου 2009 (UTC)
Μάλλον ακόμα δεν κατάλαβες τι λέω. Λέω κάτι που είναι συστατικό θεμέλιο της αρθρογραφίας στη wikipedia. Πρέπει να αναφέρονται όλες οι απόψεις. Εδώ δεν έχουμε καν τελεσίδικη θέση κάποιας έρευνας. Ακόμα δε και αν είχαμε, δε θα σήμαινε τίποτα. θα αναφέραμε ότι από κάποιους πιστεύεται ότι είναι φερ ειπείν μάρτυρας, αλλά σήμερα αυτό θεωρείται λάθος. Εδώ όμως έχουμε απλά εικασίες. Η εικόνα που βρέθηκε, έφερε το όνομα Φανούριος. Άρα λοιπόν πρέπει να αναφερθούν και τα δύο και όχι να τα αποκρύψουμε. Σε αυτό λοιπόν διαφωνείς; αυτό που λέω είναι σύμφωνο με τους κανόνες της ορθής εγκυκλοπαιδικότητας ή η αφαίρεση αυτών των δεδομένων, όπως έπραξες; Απλά πραγματάκια λέω. Τέλος στην εκδοχή αυτή, δε βλέπω καμία βεβαιότητα.--Θεόδωρος  12:57, 19 Νοεμβρίου 2009 (UTC)
thread_title: διαγραφή μαρτυρίων

message: μεγαλο σφαλμα ....ελεος Αναφορά:  2A02:587:C41E:E5E4:DD7C:ACFF:E43C:1F86 13:26, 24 Φεβρουαρίου 2020 (UTC)
Αδιευκρίνιστο το περιεχόμενο του σφάλματος. Απορρίπτεται.--Τεχνίτης (ο Βικιπαιδικός) 16:56, 24 Φεβρουαρίου 2020 (UTC)
thread_title:  Σχόλιο 24-2-2020